DA Den Europæiske Unions Tidende C 26/3

Domstolens dom (Tredje Afdeling) af 26. november 2014 — Raffaella Mascolo (sag C-22/13), Alba Forni (sag C-61/13) og Immacolata Racca (sag C-62/13) mod Ministero dell’Istruzione, dell’Università e della Ricerca, Fortuna Russo mod Comune di Napoli (sag C-63/13), Carla Napolitano, Salvatore Perrella, Gaetano Romano, Donatella Cittadino og Gemma Zangari mod Ministero dell’Istruzione, dell’Università e della Ricerca (sag C-418/13) (anmodning om præjudiciel afgørelse fra Tribunale di Napoli, Corte costituzionale — Italien)

(Forenede sager C-22/13, C-61/13 — C-63/13 og C-418/13) (1)

((Præjudiciel forelæggelse - socialpolitik - rammeaftalen vedrørende tidsbegrænset ansættelse, der er indgået af EFS, UNICE og CEEP - flere på hinanden følgende tidsbegrænsede ansættelseskontrakter - undervisning - den offentlige sektor - vikariater til dækning af ledige og disponible stillinger indtil afslutningen af udvælgelsesprocedurer - § 5, stk. 1 - foranstaltninger mod misbrug af tidsbegrænsede ansættelseskontrakter - begrebet »objektive omstændigheder«, der kan begrunde sådanne kontrakter - sanktioner - forbud mod ændring til tidsubegrænset ansættelsesforhold - ingen ret til skadeserstatning))

(2015/C 026/03)

Processprog: italiensk

Den forelæggende ret

Tribunale di Napoli, Corte costituzionale

Parter i hovedsagen

Sagsøgere: Raffaella Mascolo (sag C-22/13), Alba Forni (sag C-61/13), Immacolata Racca (sag C-62/13), Fortuna Russo (sag C-63/13), Carla Napolitano, Salvatore Perrella, Gaetano Romano, Donatella Cittadino og Gemma Zangari (sag C-418/13)

Sagsøgte: Ministero dell’Istruzione, dell’Università e della Ricerca (sag C-22/13, sag C-61/13, sag C-62/13), Comune di Napoli (sag C-63/13) og Ministero dell’Istruzione, dell’Università e della Ricerca (sag C-418/13)

Procesdeltagere: Federazione Gilda-Unams, Federazione Lavoratori della Conoscenza (FLC CGIL) og Confederazione Generale Italiana del Lavoro (CGIL), sag C-22/13, sag C-61/13 — sag C-62/13

Konklusion

§ 5, stk. 1, i rammeaftalen om tidsbegrænset ansættelse, indgået den 18. marts 1999, som findes i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den er til hinder for en national lovgivning som den i hovedsagen omhandlede, der giver ret til at forny tidsbegrænsede ansættelseskontrakter med henblik på besættelse af ledige og disponible stillinger som lærere og administrativt, teknisk og assisterende personale, indtil udvælgelsesprocedurerne med henblik på ansættelse af fast undervisningspersonale er afsluttet, uden at der angives en fast tidsplan for, hvornår disse udvælgelsesprocedurer skal være afsluttet, og uden at disse lærere og det nævnte personale har mulighed for at opnå erstatning for det tab, der eventuelt er lidt som følge af en sådan fornyelse. Denne lovgivning synes nemlig, med forbehold for de forelæggende retters efterprøvelse, dels ikke at gøre det muligt at udskille de objektive og gennemsigtige kriterier for at efterprøve, om fornyelsen af sådanne kontrakter rent faktisk opfylder et reelt behov, er egnet til at nå det forfulgte formål og nødvendig herfor, dels ikke at indeholde nogen foranstaltning, som kan forhindre og sanktionere misbrug af flere på hinanden følgende tidsbegrænsede ansættelseskontrakter.

(1) EUT C 86 af 23.3.2013,

EUT C 141 af 18.5.2013og

EUT C 313 af 26.10.2013.